《与张朝用太守饮紫阳庵晚至三茅观》
明代·程敏政

山上危亭四望空，不知真境落尘中。羽衣化鹤留仙骨，月斧穿云试鬼工。

天狗堕馀悬石坠，金牛开出断崖通。酒酣更上三茅阁，万里潮翻夕照红。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。